Tämän kertomuksen laatimisesta säädetään asetuksen (EU) 2016/429 264 artiklan 3 kohdassa. Kyseisen säännöksen mukaan komissiolle siirretään viiden vuoden ajaksi 20. huhtikuuta 2016 lukien valta antaa siinä tarkoitettuja asioita koskevia delegoituja säädöksiä. Lisäksi siinä säädetään, että komission on laadittava siirrettyä säädösvaltaa koskeva kertomus viimeistään yhdeksän kuukautta ennen viiden vuoden kauden päättymistä.

·Asetuksen (EU) 2016/429 liitteen III muuttamista koskevaa valtuutusta, joka annetaan 263 artiklassa, ei käytetty kertomuksen kattamalla ajanjaksolla, koska tällaisen muutoksen edellyttämiä taksonomian muutoksia ei ollut. Tällaisia taksonomian muutoksia voi tapahtua milloin tahansa, ja komission on ehkä reagoitava niihin ja tehtävä tarvittavat muutokset.

·Asetuksen 230 artiklan 3 kohdassa annetun valtuutuksen nojalla on mahdollista rajoittaa jäsenvaltioiden mahdollisuutta laatia luetteloita kolmansista maista, joista ne voivat sallia tiettyjen tuotteiden tuonnin unioniin, jos tällaisia luetteloita ei ole laadittu unionin lainsäädännössä. Tätä valtuutusta ei ole toistaiseksi käytetty. Unionin lainsäädännössä ei ole laadittu kolmansien maiden luetteloita kaikkien hyödykkeiden osalta. Komission on kerättävä enemmän kokemuksia uusien sääntöjen käytännön soveltamisesta ennen kuin se päättää tällaisten säädösten laatimisesta.

·Muiden kuin perusasetuksessa tarkoitettuihin lajeihin kuuluvia pidettäviä maaeläimiä koskevien tietojen kirjaamista atk-pohjaiseen tietokantaan koskevassa 109 artiklan 2 kohdassa annettua valtuutusta ei ole käytetty. Sitä on kuitenkin jatkettava, jotta komissio voi vahvistaa kyseisten eläinlajien atk-pohjaista tietokantaa koskevat vaatimukset, jos tai kun tämä on tarpeen tulevaisuudessa. Komissio arvioi jatkuvasti tarvetta laatia delegoitu säädös tällaisten vaatimusten vahvistamiseksi tämän säännöksen mukaisesti.

·Unionin antigeeni- ja rokotepankkeja sekä diagnostisten reagenssien pankkeja koskeva delegoitu säädös, jossa hyödynnetään 48 artiklan 3 kohdassa annettua valtuutusta, on valmisteilla, ja se on määrä hyväksyä vuonna 2021.

3 artiklan 5 kohta, 125 artiklan 2 kohta, 131 artiklan 1 kohta, 132 artiklan 2 kohta, 135 artikla, 136 artiklan 2 kohta, 137 artiklan 2 kohta, 140 artikla, 144 artiklan 1 kohta, 146 artiklan 1 kohta, 147 artikla, 149 artiklan 4 kohta, 154 artiklan 1 kohta, 156 artiklan 1 kohta, 160 artikla, 162 artiklan 3 ja 4 kohta, 163 artiklan 5 kohdan b ja c alakohta sekä 164 artiklan 2 kohta

Komissio on tähän mennessä käyttänyt 83 valtuutusta asetuksessa (EU) 2016/429 annetuista 110:stä delegoitujen säädösten antamista koskevista valtuutuksista. Jotkin näistä delegoitujen säädösten antamista koskevista valtuutuksista yhdistettiin yhdeksi delegoiduksi säädökseksi, jos säännöt liittyvät olennaisesti toisiinsa. Yksinkertaisuuden ja avoimuuden vuoksi sekä sääntöjen soveltamisen helpottamiseksi ja päällekkäisyyden välttämiseksi katsottiin asianmukaiseksi antaa yksi, yhdistetty säädös pikemmin kuin useita erillisiä, ristiviittauksia sisältäviä säädöksiä.

Koska asetusta (EU) 2016/429 ei vielä sovelleta, komissio katsoo, että kaikkia asetuksessa säädettyjä delegoitujen säädösten antamista koskevia valtuutuksia on tarpeen jatkaa nykyisen viiden vuoden kauden jälkeen. Tarve antaa sääntöjä valtuutusten perusteella säilyy jatkossakin. Tämä on erityisen tärkeää, jotta voidaan varmistaa tarvittava joustavuus uusien sääntöjen täytäntöönpanossa, mukauttaa säännöt säännöllisesti uusimpien tieteellisten standardien mukaisiksi ja antaa komissiolle mahdollisuus toteuttaa toimia aloilla, joilla se ei ole tähän mennessä toiminut mutta joilla sen on ehkä tulevaisuudessa toimittava.